**Tuomas Muhonen** (s. 14. lokakuuta 1986 Espoo) on suomalainen jääkiekkoilija, joka pelaa II-divisioonajoukkue Vuosaaren Viikingeissä. Hän on pelipaikaltaan oikea laitahyökkääjä. Muhonen on pelannut aiemmin SM-liigassa yhteensä 75 runkosarjaottelua tehopistein 5+7=12 ja 23 playoff-ottelua tehopistein 1+1=2 sekä keräten yhteensä 16 jäähyminuuttia. Hän on pelannut myös Puolassa ja Tanskassa. Muhonen laukoo oikealta.

Ura
---

Espoossa syntynyt Muhonen pelasi juniorina Itä-Helsingin Kiekossa ja kasvattajaseurassaan Jokereissa. Hän teki Jokereiden kanssa vuoden mittaisen SM-liigasopimuksen kaudeksi 2006–2007, mutta ei tuolloin pelannut yhtään SM-liigaottelua. Kolmen A-nuorissa vietetyn vuoden jälkeen Muhonen siirtyi kaudeksi 2007–2008 Mestis-joukkue TuTon riveihin joukkuetoverinsa Ville Peltosuon kanssa hakemaan pelituntumaa miesten sarjoista. Siirron taustalla oli Jokereiden ja TuTon yhteinen tahto. TuTo ja Muhonen voittivat Mestiksen-mestaruuden keväällä 2008. Kausi oli Muhoselle läpimurto Mestis-tasolla hänen tehtyä runkosarjassa tehot 12+19=31.

Muhonen teki kaksivuotisen sopimuksen Hämeenlinnan Pallokerhon kanssa kaudeksi 2008–2009. Hän ei vielä murtautunut joukkueen kokoonpanoon ja haki pelituntumaa Mestiksestä. Muhonen siirtyi syyskuussa 2008 ottelukohtaisella sopimuksella Savonlinnan Pallokerhoon, jossa hän pelasi yhden ottelun. Sen jälkeen Muhonen vaihtoi SaPKosta Mikkelin Jukureihin, jossa hän pelasi yhteensä 30 ottelua tehoin 13+10=23. Tammikuussa 2009 Muhonen palasi Hämeenlinnaan ja teki liigadebyyttinsä 17. tammikuuta 2009 vieraissa Oulun Kärppiä vastaan. Hän pelasi kevään aikana 18 runkosarja- ja kuusi playoff-ottelua tehopistein 0+3=3. Muhonen oli Jukureista palatessaan joukkueen tehokkain pelaaja. Hänet korvasi siellä HPK:sta toiseen suuntaan siirtynyt Antti Kerälä.

Kaudella 2009–2010 Muhonen pelasi koko kauden HPK:ssa, mutta varsin pienessä roolissa. Hän runkosarjassa jääaikaa keskimäärin 8.47 minuuttia. Muhonen teki runkosarjassa tehot 5+4=9 ja keräsi 10 jäähyminuuttia. Hänen ensimmäinen liigamaalinsa syntyi 8. joulukuuta 2009 Tapparaa vastaan pelatussa ottelussa Ville Hämäläisen ja Marko Tuulolan syötöistä. Kauden päätteeksi Muhonen voitti SM-hopeaa.

Heinäkuussa 2010 Muhonen teki vuoden mittaisen sopimuksen Jukureiden kanssa. Hän teki Mestiksen yhden kauden piste-ennätyksensä tehoilla 14+21=35 ja voitti kauden 2010–2011 päätteeksi Mestis-hopeaa. Kaudeksi 2011–2012 Muhonen siirtyi KooKoohon, jossa hän voitti kauden päätteeksi Mestis-pronssia. Syyskuussa 2012 Muhonen siirtyi ottelukohtaisella, aluksi seitsemän ottelun mittaisella sopimuksella SaPKoon. Tammikuussa 2012 hänen sopimustaan jatkettiin kauden 2012–2013 loppuun.

Kauden 2013–2014 Muhonen aloitti Puolan Polska Hokej Ligan KTH Krynicassa, josta hän palasi vuodenvaihteessa Mestikseen ja teki loppukauden kattaneen sopimuksen HC Keski-Uudenmaan kanssa. Kaudeksi 2014–2015 Muhonen siirtyi vuoden mittaisella sopimuksella Tanskan Metal Ligaenin nousijajoukkue Gentofte Starsin riveihin. Hän oli joukkueen toiseksi paras pistemies Ossi Saarisen jälkeen tehoilla 16+18=34. Kaudeksi 2015–2016 Muhonen siirtyi vuoden mittaisella sopimuksella Herlev Eaglesin paitaan. Hän oli joukkueen toiseksi paras pistemies Victor Backmanin kanssa tehoilla 10+14=24.

Kauden 2016–2017 Muhonen aloitti II-divisioonajoukkue Kuusamon Pallo-Karhuissa, mutta joulukuussa 2016 hän siirtyi kuitenkin yhdessä toisen SM-liigakokemusta omaavan pelikaverinsa Vesa Kulmalan kanssa toiseen II-divisioonajoukkueeseen, Vuosaaren Viikinkeihin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | TuTo | Mestis | 43 | 12 | 19 | 31 | 22 | 11 | 3 | 3 | 6 | 2 |
| 2008–2009 | SaPKo | Mestis | 1 | 1 | 1 | 2 | 0 | – | – | – | – | – |
|  | Jukurit | Mestis | 30 | 13 | 10 | 23 | 4 | – | – | – | – | – |
|  | HPK | SM-liiga | 18 | 0 | 3 | 3 | 6 | 6 | 0 | 0 | 0 | 0 |
| 2009–2010 | HPK | SM-liiga | 57 | 5 | 4 | 9 | 10 | 17 | 1 | 1 | 2 | 0 |
| 2010–2011 | Jukurit | Mestis | 46 | 14 | 21 | 35 | 20 | 11 | 0 | 4 | 4 | 2 |
| 2011–2012 | KooKoo | Mestis | 43 | 11 | 13 | 24 | 18 | 11 | 3 | 2 | 5 | 2 |
| 2012–2013 | SaPKo | Mestis | 40 | 7 | 15 | 22 | 28 | – | – | – | – | – |
| 2013–2014 | KTH Krynica | Puola | 16 | 10 | 6 | 16 | 2 | – | – | – | – | – |
|  | HCK | Mestis | 19 | 5 | 8 | 13 | 8 | 4 | 0 | 0 | 0 | 0 |
| 2014–2015 | Gentofte Stars | Tanska | 36 | 16 | 18 | 34 | 14 | – | – | – | – | – |
| 2015–2016 | Herlev Eagles | Tanska | 39 | 10 | 14 | 24 | 18 | – | – | – | – | – |
| 2016–2017 | PaKa | II-divisioona | 3 | 4 | 2 | 6 | 0 | – | – | – | – | – |
| 2 kautta | yhteensä | SM-liiga | 75 | 5 | 7 | 12 | 16 | 23 | 1 | 1 | 2 | 0 |
| 6 kautta | yhteensä | Mestis | 222 | 63 | 87 | 150 | 100 | 37 | 6 | 9 | 15 | 6 |

Lähteet
-------

* Tuomas Muhonen The Internet Hockey Databasessa (englanniksi)
* Tuomas Muhonen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Tuomas Muhonen *Elite Prospects*. Everysport Media Group AB.  (englanniksi)
2. ↑  Jokerit tiedotti tulevan kauden joukkueestaan *Jatkoaika.com*.  2.5.2006. Jatkoaika r.y. Viitattu 22.4.2010.
3. ↑  Vuorisalo, Koivisto ja Lindlöf TuTon haaviin *Jatkoaika.com*.  13.4.2007. Jatkoaika r.y. Viitattu 22.4.2010.
4. ↑  Syväsalmi ja Muhonen Kerhon tuoreimmat vahvistukset *Jatkoaika.com*.  4.4.2008. Jatkoaika r.y. Viitattu 22.4.2010.
5. ↑  HPK:n Muhonen lainalle Savonlinnaan *Jatkoaika.com*.  18.9.2008. Jatkoaika r.y. Viitattu 22.4.2010.
6. ↑  Muhonen matkailee Savossa *Jatkoaika.com*.  23.9.2008. Jatkoaika r.y. Viitattu 22.4.2010.
7. ↑  Tilastot – Liiga *liiga.fi*.  17.1.2009. Jääkiekon SM-liiga Oy. Viitattu 18.2.2013.
8. ↑  Muhonen vaihtuu Kerälään Jukureissa *Jatkoaika.com*.  16.1.2009. Jatkoaika r.y. Viitattu 22.4.2010.
9. ↑  Muhonen, Tuomas (HPK) – Pelaajat – Liiga *liiga.fi*. Jääkiekon SM-liiga Oy. Viitattu 22.4.2010.
10. ↑  Raportti – Liiga *liiga.fi*.  8.12.2009. Jääkiekon SM-liiga Oy. Viitattu 22.4.2010.
11. ↑  Tuomas Muhonen vahvistamaan Jukureita *Jatkoaika.com*.  26.7.2010. Jatkoaika r.y. Viitattu 4.9.2010.
12. ↑  KooKoolle neljä uutta sopimusta *Jatkoaika.com*.  10.5.2011. Jatkoaika r.y. Viitattu 18.2.2013.
13. ↑  Muhonen keikalle Savonlinnaan *Jatkoaika.com*.  23.9.2012. Jatkoaika r.y. Viitattu 18.2.2013.
14. ↑  Muhonen loppukauden pässipaidoissa *Jatkoaika.com*.  26.1.2013. Jatkoaika r.y. Viitattu 18.2.2013.
15. ↑  HCK sopimukseen Muhosen kanssa *Jatkoaika.com*.  30.12.2013. Jatkoaika r.y. Viitattu 5.1.2014.
16. ↑  Søvsø, Michael: Tre nye imports til Unibet Gentofte Stars  18.8.2014. Metal Ligaen.  Arkistoitu 19.8.2014. Viitattu 18.8.2014. (tanskaksi)
17. ↑  Muhosen seuraava osoite Tanska *Jatkoaika.com*.  18.8.2014. Jatkoaika r.y. Viitattu 18.8.2014.
18. ↑  Tuomas Muhonen klar for Herlev Eagles + skadesopdatering  14.8.2015. Herlev Eagles.  Arkistoitu 10.9.2015. Viitattu 20.9.2015. (tanskaksi)
19. ↑  Viikingit | Facebook